Na temelju članka 15. stavka 2. Zakona o javnoj nabavi („Narodne novine“, br. 120/16., 114/22. i 48/26.) i članka 19. Statuta Doma zdravlja Koprivničko-križevačke županije, KLASA: 011-02/24-01/2, URBROJ: 2137-88-04-24-1 od 27. rujna 2024. godine, Upravno vijeće Doma zdravlja Koprivničko-križevačke županije na 26. sjednici održanoj 16. rujna 2026. godine donosi

			            Pravilnik o I. izmjenama i dopunama
PRAVILNIKA
O PROVEDBI POSTUPAKA JEDNOSTAVNE NABAVE 

Članak 1.
U Pravilniku o provedbi postupaka jednostavne nabave KLASA: 406-02/26-01/45, URBROJ: 2137-88-01-26-1 od 23. srpnja 2026. godine (u daljnjem tekstu: Pravilnik) u članku 8. stavak 2. mijenja se i glasi:
„Izravno ugovaranje provodi se za:
1. nabavu roba, radova i usluga čija je procijenjena vrijednost jednaka ili manja od 15.000,00 eura.“.
Stavak 5. mijenja se i glasi:
„Provjera tržišne prihvatljivosti cijene može se provesti usporedbom ponuda, prethodnih cijena, javno dostupnih cjenika, kataloga, podataka s internetskih stranica, rezultata prethodno provedene analize tržišta ili na drugi primjeren i dokaziv način.“.
Stavci 6. i 7. se brišu.
Dosadašnji stavak 8. postaje stavak 6.
Članak 2.
Članak 9. mijenja se i glasi:
„Poziv odabranim gospodarskim subjektima za dostavu ponuda način je provedbe jednostavne nabave u kojem Naručitelj poziva odabrane gospodarske subjekte na dostavu ponuda.
Slanje Poziva odabranim gospodarskim subjektima provodi se za:
1. nabavu robe i usluga čija je procijenjena vrijednost veća od 15.000,00 eura, a jednaka ili manja od 25.000,00 eura 
2. nabavu radova čija je procijenjena vrijednost veća od 15.000,00 eura, a jednaka ili manja od 45.000,00 eura.
Postupak jednostavne nabave čija je procijenjena vrijednost veća od 15.000,00 eura provodi se putem modula jednostavne nabave u Elektroničkom oglasniku javne nabave Republike Hrvatske (u daljnjem tekstu: EOJN RH).“.
					         Članak 3.
U članku 11. stavak 2. mijenja se i glasi:
„Javna objava poziva za dostavu ponuda provodi se za:
1. nabavu robe i usluga čija je procijenjena vrijednost veća od 25.000,00 eura 
2. nabavu radova čija je procijenjena vrijednost veća od 45.000,00 eura.“.
                        Članak 4.
U članku 26.  iza stavka 15. dodaje se stavak 16. koji glasi:
„U postupcima jednostavne nabave koji se provode sukladno ovom Pravilniku nije dopušteno izjavljivanje žalbe.“.
        Članak 5.
Ovaj Pravilnik stupa na snagu prvi dan nakon dana objave.
Ovaj Pravilnik objavit će se na oglasnoj ploči Doma zdravlja Koprivničko-križevačke županije, Trg Dr. Tomislava Bardeka 10 i na internetskoj stranici Doma zdravlja Koprivničko-križevačke županije www.dzkkz.hr te će se učiniti dostupnim u EOJN RH.
KLASA: 406-02/26-01/45
URBROJ: 2137-88-04-26-2
Koprivnica, 16. rujna 2026. 
	                    PREDSJEDNICA
	            Dubravka Kardaš, dipl.iur  
    	                  ___________________



	Potvrđuje se da je ovaj Pravilnik objavljen na oglasnoj ploči Doma zdravlja Koprivničko-križevačke županije, Koprivnica, Trg Dr. Tomislava Bardeka 10 i na na internetskoj stranici Doma zdravlja Koprivničko-križevačke županije www.dzkkz.hr, dana 16. rujna 2026. godine.

						                                    RAVNATELJICA
						                Željka Fruk, univ.mag.oec., spec.oec.
							   ____________________________

